पाएं अपने शहर की ताज़ा ख़बरें और फ्री ई-पेपरडाउनलोड करें
कोहेफिजा इलाके में शुक्रवार शाम हुई 5 लाख से अधिक की लूट का पुलिस ने खुलासा कर दिया है। फरियादी की नियत में खोट आने पर उसने अपने भाई को रुपए दे दिए थे और भोपाल आकर लूट का नाटक रच दिया था। पुलिस के मुताबिक ग्राम खेयरयाई, देहगांव रायसेन निवासी 40 वर्षीय हल्के सिंह लोधी ने कोहेफिजा थाने में शिकायत की थी कि बाइक सवार दो युवकों ने भूत बंगले के पास उस पर हमला करके 5.25 लाख रुपए लूट लिए हैं।
हल्के सिंह उक्त रकम कोहेफिजा निवासी भूमि स्वामी मोहम्मद रईस को देने के लिए लेकर आया था। यह राशि कृषि भूमि को कोली पर लेने वाले देहगांव निवासी शाबिर खान से हल्के ने प्राप्त की थी। पुलिस ने जब हल्के से कड़ाई से पूछताछ की तो उसने सच्चाई उगल दी। उसने पुलिस को बताया कि लूट की रकम उसने फार्म हाऊस मे छिपाकर रखी है। पुलिस ने हल्के की निशानदेही पर 5.10 लाख रुपए कृषि भूमि स्वामी मोहम्मद रईस के ग्राम नकतरा चंदेरी, रायसेन स्थित फार्म हाऊस से बरामद की है।
नीयत खराब हुई तो गढ़ दी लूट की कहानी
इस कहानी में हल्के सिंह का छोटा भाई मंगल सिंह लोधी भी शामिल है। शाबिर से रकम लेने के बाद हल्के की नियत खराब हो गई। उसने मंगल को रकम दी और बोला इसको संभालकर रखो, मैं भोपाल में लूट की बात बताकर आता हूं। भोपाल आकर हल्के ने खुद को घायल किया और लूट की कहानी सुना दी। पुलिस ने रकम बरामद कर हल्के एवं मंगल को गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn